కాల భైరవాష్టకమ్

దేవరాజ సేవ్యమాన పావనాఙ్ఘ్రి పఙ్కజం
వ్యాళయఙ్ఞ సూత్రమిన్దు శేఖరం కృపాకరమ్ |
నారదాది యోగిబృన్ద వన్దితం దిగమ్బరం
కాశికాపురాధినాథ కాలభైరవం భజే || ౧ ||

భానుకోటి భాస్వరం భవబ్ధితారకం పరం
నీలకణ్ఠ మీప్సితార్ధ దాయకం త్రిలోచనమ్ |
కాలకాల మమ్బుజాక్ష మస్తశూన్య మక్షరం
కాశికాపురాధినాథ కాలభైరవం భజే || ౨ ||

శూలటఙ్క పాశదణ్డ పాణిమాది కారణం
శ్యామకాయ మాదిదేవ మక్షరం నిరామయమ్ |
భీమవిక్రమం ప్రభుం విచిత్ర తాణ్డవ ప్రియం
కాశికాపురాధినాథ కాలభైరవం భజే || ౩ ||

భుక్తి ముక్తి దాయకం ప్రశస్తచారు విగ్రహం
భక్తవత్సలం స్థితం సమస్తలోక విగ్రహమ్ |
నిక్వణన్-మనోఙ్ఞ హేమ కిఙ్కిణీ లసత్కటిం
కాశికాపురాధినాథ కాలభైరవం భజే || ౪ ||

ధర్మసేతు పాలకం త్వధర్మమార్గ నాశకం
కర్మపాశ మోచకం సుశర్మ దాయకం విభుమ్ |
స్వర్ణవర్ణ కేశపాశ శొభితాఙ్గ నిర్మలం
కాశికాపురాధినాథ కాలభైరవం భజే || ౫ ||

రత్న పాదుకా ప్రభాభిరామ పాదయుగ్మకం
నిత్య మద్వితీయ మిష్ట దైవతం నిరఞ్జనమ్ |
మృత్యుదర్ప నాశనం కరాళదంష్ట్ర భూషణం
కాశికాపురాధినాథ కాలభైరవం భజే || ౬ ||

అట్టహాస భిన్న పద్మజాణ్డకోశ సన్తతిం
దృష్టిపాత నష్టపాప జాలముగ్ర శాసనమ్ |
అష్టసిద్ధి దాయకం కపాలమాలికా ధరం
కాశికాపురాధినాథ కాలభైరవం భజే || ౭ ||

భూతసఙ్ఘ నాయకం విశాలకీర్తి దాయకం
కాశివాసి లోక పుణ్యపాప శోధకం విభుమ్ |
నీతిమార్గ కోవిదం పురాతనం జగత్పతిం
కాశికాపురాధినాథ కాలభైరవం భజే || ౮ ||

కాలభైరవాష్టకం పఠన్తి యే మనోహరం
ఙ్ఞానముక్తి సాధకం విచిత్ర పుణ్య వర్ధనమ్ |
శోకమోహ లోభదైన్య కోపతాప నాశనం
తే ప్రయాన్తి కాలభైరవాఙ్ఘ్రి సన్నిధిం ధ్రువమ్ ||

Web Url: http://www.vignanam.org/veda/kaala-bhairavaashtakam-shuddhatelugu.html